Coba jelasin Sejarah dari Sekolah Menengah Kebangsaan Bukit Besar dalam bahasa melayu dong

Terletak di atas sebidang tanah seluas kira-kira 5 hektar (12 ekar) yang jaraknya lebih kurang 200 meter dari Jalan Sultan Muhammad. Sekolah ini dikelilingi oleh pelbagai projek dalam kawasan pembangunan Bandar Baru Padang Hiliran. Bangunan sekolah yang terdiri daripada dua blok pengajaran dan pembelajaran serta sebuah kantin mula di bina pada tahun 1991 . Di antara prasarana yang disediakan termasuk pejabat pentadbiran, bilik pendidik, 16 bilik darjah, 5 makmal sains, 2 makmal ekonomi rumah tangga, pusat sumber (perpustakaan dan bilik bahan pandang dengar), bilik solat, klinik pergigian dan padang permainan. Sebuah gelanggang serba guna telah dibina pada tahun 1993.

Mula beroperasi pada 1 Mei 1992 di bawah pimpinan pengetua  pertama iaitu Encik Mohamad Bin Abu Bakar. Kemasukan pelajar bermula pada hari Ahad, 3 Mei 1992 dengan menerima pelajar peneroka dari Sekolah Menengah Padang Midin, Sekolah Menengah Sultan Ahmad dan Sekolah Menengah Tengku Bariah, Kuala Terengganu. Mereka ditawarkan ke sekolah ini berdasarkan lokasi tempat tinggal yang berdekatan. Pada minggu awal persekolahan, seramai 130 orang pelajar yang terdiri daripada 74 orang lelaki dan 56 orang perempuan telah melaporkan diri. Tenaga pengajar (pendidikan) yang dibekalkan pada tahun pertama ialah seramai 12 orang yang terdiri daripada 5 orang guru siswazah dan 7 guru bukan siswazah.